Document ID: 31995R2137

ΚΑΝΟΝΙΣΜΟΣ (ΕΚ) αριθ. 2137/95 ΤΗΣ ΕΠΙΤΡΟΠΗΣ της 7ης Σεπτεμβρίου 1995 για τροποποίηση του κανονισμού (ΕΟΚ) αριθ. 3719/88 περί κοινών λεπτομερειών εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1863/95 (2), και ιδίως το άρθρο 9 παράγραφος 2 και το άρθρο 13 παράγραφος 11, καθώς επίσης και τις αντίστοιχες διατάξεις άλλων κανονισμών περί κοινής οργανώσεως αγοράς για τα γεωργικά προϊόντα,
Εκτιμώντας:
ότι, σύμφωνα με το άρθρο 23 παράγραφος 1 του κανονισμού (ΕΟΚ) αριθ. 3719/88 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1199/95 (4), στις περιπτώσεις όπου τα εξαγόμενα προϊόντα δεν υπάγονται στην υποχρέωση προσκόμισης πιστοποιητικού εξαγωγής και για τα οποία δεν απαιτείται η προσκόμιση πιστοποιητικού για προκαθορισμό της επιστροφής, ένα κράτος μέλος μπορεί να επιτρέψει απλουστευμένη διαδικασία, σύμφωνα με την οποία το πιστοποιητικό προκαθορισμού δύναται να διατηρείται από την αρχή του εν λόγω κράτους μέλους, η οποία είναι αρμόδια τόσο για την έκδοση του πιστοποιητικού όσο και την καταβολή της επιστροφής, χωρίς να πρέπει το πιστοποιητικό να υποβληθεί στο τελωνείο εξαγωγής 7 ότι η απλουστευμένη αυτή διαδικασία προβλέπεται επειδή, στην περίπτωση πιστοποιητικού προκαθορισμού, δεν επρόκειτο για πραγματικό πιστοποιητικό εξαγωγής αλλά απλώς για μέσο προκαθορισμού της επιστροφής 7 ότι, σύμφωνα με τον κανονισμό (ΕΚ) αριθ. 3290/94 του Συμβουλίου (5), η επιστροφή δεν χορηγείται παρά κατόπιν αιτήσεως και υποβολής πιστοποιητικού εξαγωγής το οποίο περιλαμβάνει προκαθορισμό της επιστροφής 7 ότι, για πολλά προϊόντα, απαιτείται πιστοποιητικό μόνο για τη χορήγηση της επιστροφής 7 ότι, οι όροι «πιστοποιητικό προκαθορισμού επιστροφής», αφενός, και αφετέρου, «πιστοποιητικό εξαγωγής το οποίο περιλαμβάνει προκαθορισμό της επιστροφής» που εμφαίνονται στις διάφορες γλωσσικές εκδόσεις της κοινοτικής γεωργικής νομοθεσίας δύναται να δημιουργήσουν σύγχυση ως προς το πεδίο εφαρμογής του άρθρου 23 του κανονισμού (ΕΟΚ) αριθ. 3719/88 7 ότι πρέπει να καθορισθούν οι όροι εφαρμογής του άρθρου 23 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 23 του κανονισμού (ΕΟΚ) αριθ. 3719/88 προστίθεται η ακόλουθη νέα παράγραφος 5:
«5. Ο παρών κανονισμός εφαρμόζεται επίσης και για τα προϊόντα για τα οποία απαιτείται πιστοποιητικό εξαγωγής που περιλαμβάνει προκαθορισμό της επιστροφής μόνο για τη χορήγηση της επιστροφής.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Σεπτεμβρίου 1995.

Labels: 3
6